మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
'బాహుబలి'కన్నా ఈ సినిమానే బెస్ట్ అంటున్న దాసరి
ఇటీవలే విడుదలైన ఓ కొత్త సినిమా ప్రముధ దర్శకనిర్మాత దాసరి నారాయణ రావుని 'బాహుబలి'కన్నా ఎక్కువగా ఆకర్షించింది.
| Updated:
Aug 1, 2016, 02:26PM IST
రీసెంట్‌గా విడుదలయ్యి పాజిటివ్ రెస్పాన్స్‌తో దూసుకుపోతున్న చిత్రం 'పెళ్ళిచూపులు'. ఇండస్ట్రీ ప్రముఖులు సైతం ఈ చిత్రాన్ని అభినందించకుండా ఉండలేకపోతున్నారు. ఈ తరుణంలో దర్శకరత్న దాసరి నారాయణరావు ఈ చిత్రాన్ని కొనియాడుతూ మాట్లాడడం విశేషం. ''గత ఐదారేళ్లుగా సినిమా ఇండస్ట్రీ నాశనమైపోతుందనే భావనలోకి వచ్చేశాను. తమిళం, హిందీ ఇలా మిగిలిన బాషల్లో మంచి మంచి చిత్రాలు వస్తున్నాయి. తెలుగు ఇండస్ట్రీకి ఏమైందో.. నాకు అర్ధం కావట్లేదు. ఒకప్పుడు తెలుగు చిత్రాలను తమిళం, హిందీలలోకి రీమేక్ చేసుకునేవారు. కానీ ఇప్పుడు మనమే వారి చిత్రాలను రీమేక్ చేసుకునే పరిస్థితి కలుగుతోంది. దానికి కారణం క్రియేటివిటీ లేని దర్శకులు లేకపోవడమే. ఈ నేపధ్యంలో 'పెళ్ళిచూపులు' వంటి చిత్రాన్ని తెరకెక్కించడం అభినందనీయం. ఈ సినిమాలో స్కిన్ షో లేదు, ఫైట్స్, మసాలా, వెటకారం ఏదిలేదు. నిజాయితీ ఉన్న సినిమా ఇది. నిజజీవితాలకు దగ్గరగా ఉన్న సినిమా. చిన్న చిత్రాలే ఇండస్ట్రీకి ఆయువు పట్టు. భారీ అంచనాలతో విడుదలయిన 'బాహుబలి' మంచి చిత్రమే. కానీ నన్ను ఎవరైనా బాహుబలికి ఓటేస్తారా..? పెళ్ళిచూపులకు ఓటేస్తారా..? అనడిగితే పెళ్ళిచూపులకే నా ఓ‌టని చెప్తాను. ఈరోజు చిత్రానికి ఇంత మంచి పేరొస్తుందంటే దానికి కారణం దర్శకుడి ప్రతిభే'' అని అభిప్రాయపడ్డారు దాసరి.